మహిళల వన్ డే ఇంటర్నేషనల్

మహిళల వన్డే ఇంటర్నేషనల్ (వన్‌డే), మహిళల క్రికెట్‌లో పరిమిత ఓవర్ల రూపం. పురుషుల ఆటలో లాగానే ఈ మ్యాచ్‌లు కూడా 50 ఓవర్లు జరుగుతాయి. ఇంగ్లండ్‌లో జరిగిన మొదటి మహిళల ప్రపంచకప్‌లో భాగంగా, 1973లో మొదటి సారి మహిళల వన్‌డేలు ఆడారు. మొదటి వన్‌డేలో, ఆతిథ్య జట్టు అంతర్జాతీయ XIని ఓడించింది. 1,000 వ మహిళల వన్‌డే 2016 అక్టోబరు 13న దక్షిణాఫ్రికా, న్యూజిలాండ్‌ల మధ్య జరిగింది 

మహిళల వన్‌డే స్థాయిని అంతర్జాతీయ క్రికెట్ కౌన్సిల్ (ఐసిసి) నిర్ణయిస్తుంది. ఐసిసిలో పూర్తి స్థాయి సభ్యులకే దీన్ని పరిమితం చేసింది. 2022 మేలో ఐసిసి, మరో ఐదు జట్లకు వన్‌డే హోదాను ఇచ్చింది.

పాల్గొన్న దేశాలు 

2006లో ఐసిసి కేవలం టాప్-10 ర్యాంక్‌లో ఉన్న జట్లకు మాత్రమే టెస్టు, వన్‌డే హోదా ఉంటుందని ప్రకటించింది. 2011 మహిళల క్రికెట్ ప్రపంచ కప్ క్వాలిఫైయర్ సమయంలో నెదర్లాండ్స్ తొలి 6 స్థానాల్లో నిలవకపోవడంతో వన్‌డే హోదాను కోల్పోయింది. వన్‌డే హోదా కలిగిన అగ్ర 4 జట్లు ఈ క్వాలిఫైయింగ్ టోర్నమెంట్‌లో పాల్గొనాల్సిన అవసరం లేనందున, ఈ టోర్నమెంట్‌లోని తొలి 6 జట్లు మొత్తం టాప్ 10 స్థానాల్లో నిలిచాయి. బంగ్లాదేశ్ ప్రస్తుతం వన్‌డే హోదా కలిగి ఉన్న పది దేశాలలో ఒకటిగా నెదర్లాండ్స్ స్థానంలో చేరింది.

2018 సెప్టెంబరులో, ఐసిసి ప్రపంచ కప్ క్వాలిఫైయర్స్‌లోని అన్ని మ్యాచ్‌లకు వన్‌డే హోదా ఇవ్వబడుతుందని ఐసిసి చీఫ్ ఎగ్జిక్యూటివ్ డేవ్ రిచర్డ్‌సన్ ప్రకటించారు.  అయితే, 2021 నవంబరులో, ఐసిసి ఈ నిర్ణయాన్ని ఉపసంహరించుకుంటూ, వన్‌డే హోదా లేని జట్టును కలిగి ఉన్న మహిళల ప్రపంచ కప్ క్వాలిఫైయర్‌లోని అన్ని మ్యాచ్‌లు లిస్ట్ A మ్యాచ్‌లుగా రికార్డవుతాయని నిర్ణయించింది.  ఇది మహిళల క్రికెట్‌కు ఫస్ట్-క్లాస్, లిస్టు A హోదాను పునరాలోచనలో వర్తింపజేస్తూ మరో ప్రకటన చేసింది.  

2021 ఏప్రిల్లో ఐసిసి, అన్ని పూర్తి స్థాయి సభ్య దేశాల మహిళా జట్లకు శాశ్వత టెస్టు, వన్‌డే హోదాను ఇచ్చింది.  ఈ నిర్ణయంతో ఆఫ్ఘనిస్తాన్, జింబాబ్వే తొలిసారి వన్డే హోదాను పొందాయి. 2022 మేలో, ఐసిసి నెదర్లాండ్స్, పాపువా న్యూ గినియా, స్కాట్లాండ్, థాయిలాండ్, యునైటెడ్ స్టేట్స్‌లకు మహిళా వన్‌డే హోదాను ఇచ్చింది;  స్కాట్లాండ్ కాకుండా ఈ దేశాలన్నీ రద్దు చేయబడిన 2021 మహిళల క్రికెట్ ప్రపంచ కప్ క్వాలిఫైయర్‌కు అర్హత సాధించాయి (అయితే COVID-19 కారణంగా పపువా న్యూగినియా క్వాలిఫైయర్ నుండి వైదొలిగింది).

కింది జట్లు కూడా ఒకప్పుడు వన్‌డేలు ఆడాయి. అయితే ప్రస్తుతం వీటికి వన్‌డే హోదా లేదు. అయితే, భవిష్యత్తులో ఆ స్థితిని తిరిగి పొందేందుకు అర్హత పొందవచ్చు.

  (1989–1999)
  (2003)

ఒకప్పుడు వన్‌డే హోదా ఉన్న నాలుగు వేరే జట్లు కూడా ఉండేవి, కానీ ఇప్పుడు ఉనికిలో లేవు లేదా అవి అంతర్జాతీయ క్రికెట్ ఆడడం లేదు. వీటిలో మూడు, 1973 మహిళల క్రికెట్ ప్రపంచ కప్‌లో మాత్రమే కనిపించాయి. ఆ నాలుగు మాజీ వన్‌డే జట్లు:

  అంతర్జాతీయ XI (1973–1982)
  జమైకా (1973 లో మాత్రమే)
  ట్రినిడాడ్ అండ్ టొబాగో (1973 లో మాత్రమే)
  యంగ్ ఇంగ్లాండ్ (1973 లో మాత్రమే)

ర్యాంకింగ్‌లు 
2018 అక్టోబరుకు ముందు ఐసిసి, మహిళల ఆట కోసం ప్రత్యేక ట్వంటీ20 ర్యాంకింగ్‌ను నిర్వహించలేదు. ఆట మూడు రూపాల్లోని ప్రదర్శనను మొత్తం మహిళల జట్ల ర్యాంకింగుగా చూపేది.  2018 జనవరిలో ఐసిసి, అసోసియేట్ దేశాల మధ్య జరిగే అన్ని మ్యాచ్‌లకూ అంతర్జాతీయ హోదాను మంజూరు చేసింది. మహిళల కోసం ప్రత్యేక T20I ర్యాంకింగ్‌లను ప్రారంభించే ప్రణాళికను కూడా ప్రకటించింది.  2018 అక్టోబరులో T20I ర్యాంకింగ్‌లు పూర్తి సభ్యుల కోసం ప్రత్యేక వన్‌డే ర్యాంకింగ్‌లతో ప్రారంభించబడ్డాయి.

జట్టు గణాంకాలు

రికార్డులు

బ్యాటింగ్

బౌలింగ్

ఇవి కూడా చూడండి 

 మహిళల టెస్టు క్రికెట్
 మహిళల ట్వంటీ20 ఇంటర్నేషనల్
 ఐసిసి మహిళల ఛాంపియన్‌షిప్

మూలాలు 

వన్డే క్రికెట్